*Príloha č. 1*

**NÁVRH OKRUHOV TÉM**

**NA SPRACOVANIE PROJEKTOV**

V RÁMCI VÝZVY

NA PREDKLADANIE ŽIADOSTÍ O DOTÁCIU NA ROK 2019

**MEDZINÁRODNÉ VZŤAHY A ZAHRANIČNÁ POLITIKA**

**SLOVENSKEJ REPUBLIKY**

**MVZP/2019**

|  | **Navrhovaná téma** | **Preferované výstupy projektu** |
| --- | --- | --- |
| 1. | **Hodnotové ukotvenie zahraničnej a bezpečnostnej politiky SR** | Interaktívne projekty pre verejnosť, školy, štátnu a verejnú správu. Publikácie o pôsobení slovenských diplomatov v rôznych historických súvislostiach. Využitie kontextu 15. výročia vstupu do NATO a EÚ a 30. výročia Nežnej revolúcie. |
| 2. | **Hodnotenie výsledkov zahraničnej politiky SR** | Hodnotiaca konferencia o zahraničnej a európskej politike SR za r. 2018. Publikácia mapujúca hlavné udalosti zahraničnej politiky SR. Prieskum verejnej mienky. |
| 3. | **Komunikačné aktivity na sociálnych sieťach zamerané na zvýšenie záujmu verejnosti o európske dianie** | Projekty zamerané na elimináciu tzv. „európskeho paradoxu“ v SR s dôrazom na voľby do EP. |
| 4. | **Podpora verejnej diskusie o európskych občianskych a politických témach**  | Verejno-vzdelávacie podujatia, podporné a sprievodné projekty pri organizácií Národného konventu o EÚ, Speaking Tours 2019 – „My sme EÚ“, „My sme NATO“, „My sme OBSE“. |
| 5. | **Bezpečnostná problematika** - rozvoj diskusie o zásadných otázkach bezpečnostnej politiky – najmä: budúcnosť transatlantických vzťahov, hybridné hrozby, kybernetická bezpečnosť, vojenská mobilita, zhodnotenie rozvoja európskej obrany a jej vzťahu k NATO, odzbrojenie a kontrola zbrojenia, chemické zbrane a i. zbrane hromadného ničenia, formy prevencie radikalizácie a extrémizmu | Realizácia odborných diskusných fór, ich prepojenie na aplikovaný výskum a vypracovanie odborných štúdií s odporúčaniami pre bezpečnostnú politiku SR.  |
| 6. | **70. výročie vzniku Rady Európy**  | Kolokvium/seminár pre odbornú verejnosť. Analytická štúdia. |
| 7. | **Formy, nástroje a možnosti prevencie a riešenia pretrvávajúcich konfliktov v regióne OBSE** | Analýza bezpečnostnej situácie, identifikácia hrozieb, odporúčania pre SK PRES OBSE.  |
| 8. | **Budúcnosť OBSE** – spôsoby vysporiadania sa s krízou multilateralizmu; synergia a konkrétne formy spolupráce s ostatnými medzinárodnými organizáciami | Konferencia, odborné štúdie, odporúčania pre SR – osobitne pre SK PRES OBSE. |
| 9. | **Bilaterálny dialóg s vládnou a mimovládnou sférou vo forme tradičných diskusných fór** | Zameranie na PL, HU, CZ, US, FR, DE, RU, UA. |
| 10. | **Rozvoj** **vyšehradskej spolupráce** | Popularizácia V4 v prostredí mladej generácie. |
| 11. | **10 rokov Východného partnerstva** | Odborný seminár a publikácia s odporúčaniami pre ďalší rozvoj Východného partnerstva. |
| 12. | **Analýza možností SR pri realizácii projektov súvisiacich s implementáciou Prioritnej agendy zo Sofie** (Samit EÚ – západný Balkán, máj 2018 Sofia) | Odborná štúdia so zoznamom slovenských subjektov a oblastí, kde majú slovenské subjekty komparatívnu výhodu pri realizácii projektov. |
| 13. | **Energetická politika SR vo svetle jej obchodno-politických záujmov** | Odborné štúdie so zameraním na energetickú bezpečnosť, konektivitu, rozvoj energetickej únie a moderných technológií s konkrétnymi odporúčaniami pre SR. |
| 14. | **Digitálna transformácia: príležitosti a výzvy** | Identifikácia nástrojov, politík a odporúčaní vo vzťahu k predsedníctvam SR v r.2019 (OECD, OBSE, V4), posudzovanie rôznych aspektov procesu digitalizácie a jeho vplyvu na sociálno-ekonomické podmienky a udržateľný rozvoj, megatrendy a výzvy modernej ekonomickej diplomacie pri internacionalizácii slovenských inovatívnych firiem a vytváraní nových kooperačných väzieb v podmienkach štvrtej priemyselnej revolúcie. |
| 15. | **Diskusie na stredných školách** o zahraničnej a bezpečnostnej politike SR | Workshopy, školenia, študijné texty, metodické pomôcky. |
| 16. | **Zahraničná politika SR v slovenských médiách a elektronickom prostredí** a možnosti sprostredkovania vládnej politiky verejnosti | Hodnotenie mediálneho prostredia, komunikačný manuál, publikovanie odborných štúdií o zahraničnej politike SR na internete. |
| 17. | **30 rokov bi-komunitného dialógu na Cypre pod vedením slovenskej diplomacie**  | Odborná publikácia v SK a EN verzii. |
| 18. | **Aktuálne otázky medzinárodného práva** | Odborná publikácia. |
| 19. | **Krajanská problematika** v aktuálnych súvislostiach | Štúdia o aktuálnej situácii v oblasti starostlivosti o krajanov. |
| 20. | Vyhodnotenie mechanizmu poskytovania **rozvojovej spolupráce SR** a odporúčania na jeho štrukturálne zefektívnenie v kontexte odporúčaní OECD/DAC a vyhodnotenie mechanizmu poskytovania **humanitárnej pomoci SR** a odporúčania na jeho zlepšenie v kontexte prebiehajúcej migračnej a utečeneckej krízy | Odborná analytická štúdia. |
| 21. | **Slovensko – čínske vzťahy a perspektívy rozvoja ekonomickej spolupráce** (Pás a cesta, Formát 16+1) | Diskusné fórum a analýza možností rozvoja vzťahov s Čínou. |
| 22. | **Nový plán EÚ pre Afriku** - africko-európska aliancia pre udržateľné investície a pracovné miesta | Rozpracovanie plánu na podmienky SR - štúdia s odporúčaniami týkajúcimi sa príležitostí pre SR v oblasti investícií, podnikania a rozvojovej pomoci. |
| 23. | **Odovzdávanie skúseností** z oblasti efektívnej štátnej správy a reformy bezpečnostného sektora SR **krajinám Latinskej Ameriky** | Vzdelávanie štátnych zamestnancov a odovzdávanie skúseností SR.  |